সন্ধ্যাবেলা বেরোলাম ম্যাঞ্চেস্টারের উদ্দেশ্যে। ঘড়ি বলছে এখন সন্ধ্যা। তবে বাইরে তীব্র রোদ। দূরত্ব প্রায় দু’শো মাইল। ম্যাঞ্চেস্টার পৌঁছতে রাত ১১টা বেজে গেল। পরের দিন গেলাম চেশায়ার-এর ডান হাম ম্যাসিতে। মধ্যযুগীয় এক পার্ক, এখন জাতীয় সম্পত্তি। ওক, বিচ, রডোডেনড্রন, বার্চ, চেস্টনাট, নানা রকম পাইন ভরা এই পার্কে হরিণ ঘুরে বেরায়। বেশ কয়েকটি জলাশয়ও রয়েছে। সেখানে নানা ধরনের হাঁস, সারস, হরিণের বাস। রয়েছে বিশাল বড় প্রাসাদ। পাশেই রয়েছে আস্তাবল।